**บทที่ 4**

**ผลการวิจัย**

การวิจัย เรื่อง กระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4 ครั้งนี้ มีวัตถุประสงค์เพื่อ 1) เพื่อพัฒนากระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4 2) เพื่อพัฒนาแผนการจัดกระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4 ให้มีประสิทธิภาพตามเกณฑ์ 70/70 3) เพื่อเปรียบเทียบทักษะการฟัง การพูดภาษาอังกฤษก่อนและหลังใช้กระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4 ผู้วิจัยนำเสนอผลการวิเคราะห์ข้อมูลตามวัตถุประสงค์การวิจัย โดยมีรายละเอียด ดังนี้

1. ผลการวิเคราะห์การพัฒนากระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4

2. ผลการวิเคราะห์การพัฒนาแผนการจัดกระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4

3. ผลการวิเคราะห์การเปรียบเทียบทักษะการฟัง การพูดภาษาอังกฤษก่อนและหลังใช้กระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4

**4.1 ผลการวิเคราะห์การพัฒนากระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4**

ผู้วิจัยได้นำผลที่ได้จากการสัมภาษณ์ผู้เชี่ยวชาญมาวิเคราะห์ แล้วสรุปได้กระบวนการพัฒนาทักษะการฟัง การพูดภาษาอังกฤษโดยใช้สื่อประสม ดังนี้

ขั้นนำเสนอเนื้อหา (Presentation) เป็นการให้ความรู้แก่ผู้เรียนเพื่อให้ผู้เรียนเกิดความเข้าใจและสามารถนำไปใช้ได้อย่างเหมาะสมถูกต้องตามความหมายและถูกต้องตามหลักการใช้ ซึ่งการนำเสนอเนื้อหาทำได้โดยการใช้สื่อประสม ได้แก่ บัตรคำ เกม นิทาน ใบงาน เพลง คลิปเสียง วิดิทัศน์ และสื่อของจริง

ขั้นการฝึก (Practice) เป็นการให้ผู้เรียนได้ฝึกทักษะการฟัง การพูดภาษาอังกฤษควบคู่กัน ผู้สอนจะเป็นผู้ควบคุมโดยเริ่มฝึกด้วยการให้ผู้สอนเป็นผู้นำก่อนและให้ผู้เรียนจดจำการใช้ภาษาที่ถูกต้อง แล้วจึงนำไปฝึกซ้ำ ๆ กับผู้สอนหรือเพื่อนร่วมชั้น ฝึกไปทีละสถานการณ์แล้วเชื่อมโยงไปสู่อีกสถานการณ์เรื่อย ๆ เพื่อให้เกิดความคล่อง

ขั้นการใช้ภาษา (Language Usage) เป็นการให้ผู้เรียนได้ใช้ทักษะการฟัง การพูดในสถานการณ์ต่าง ๆ ด้วยตนเอง ซึ่งเป็นการนำความรู้ความเข้าใจจากขั้นนำเสนอเนื้อหา และทักษะ การฟัง การพูดที่เกิดขึ้นจากขั้นการฝึก นำมาใช้รวมกันในขั้นนี้ จึงทำให้ขั้นตอนนี้เป็นขั้นที่สำคัญที่สุด และในขั้นนี้ ผู้สอนจะเป็นเพียงผู้ชี้แนะเท่านั้น

**4.2 ผลการวิเคราะห์การพัฒนาแผนการจัดกระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4**

ผู้วิจัยได้จัดทำแผนการจัดกระบวนการพัฒนาทักษะการฟัง การพูดภาษาอังกฤษโดยใช้สื่อประสม โดยนำกระบวนการพัฒนาทักษะการฟัง การพูดภาษาอังกฤษโดยใช้สื่อประสมที่ได้จากข้อ 4.1 เข้ามาใช้ในแผน

**ตารางที่ 4.1**

*ผลคะแนนจากการทำแบบฝึกเสริมทักษะการฟัง การพูดและผลการทดสอบทักษะการฟัง การพูดหลังเรียนของนักเรียน*

|  |  |  |  |  |  |
| --- | --- | --- | --- | --- | --- |
| ทักษะ | คะแนนการทำแบบฝึกทักษะ/แบบประเมินทักษะ | | คะแนนหลังเรียน | | ค่าประสิทธิภาพ  E1/E2 |
| ค่าเฉลี่ย | ร้อยละ | ค่าเฉลี่ย | ร้อยละ |
| ทักษะการฟัง | 24.55 | 81.83 | 24.45 | 81.50 | 81.83/81.50 |
| ทักษะการพูด | 21.10 | 70.33 | 21.25 | 70.83 | 70.33/70.83 |
| รวม | 45.65 | 152.16 | 45.70 | 152.33 | - |
| เฉลี่ย | 22.825 | 76.08 | 22.85 | 76.17 | 76.08/76.17 |

จากตารางที่ 4.1 ผลคะแนนจากการทำแบบฝึกทักษะการฟัง การพูดของนักเรียน พบว่า นักเรียนทำคะแนนจากแบบฝึกทักษะการฟัง การพูดได้คะแนนเฉลี่ย 22.83 คะแนน จากคะแนนเต็ม 30 คะแนน คิดเป็นร้อยละ 76.08 และทำคะแนนจากแบบทดสอบทักษะการฟัง การพูดหลังเรียนได้คะแนนเฉลี่ย 22.85 คะแนน จากคะแนนเต็ม 30 คะแนน คิดเป็นร้อยละ 76.71 ดังนั้น ประสิทธิภาพของแผนการจัดกระบวนการพัฒนาทักษะการฟัง การพูดภาษาอังกฤษโดยใช้สื่อประสม มีค่าเท่ากับ 76.08/76.17 ซึ่งสูงกว่าเกณฑ์ 70/70 แสดงว่า แผนการจัดกระบวนการพัฒนาทักษะการฟัง การพูดภาษาอังกฤษโดยใช้สื่อประสมมีประสิทธิภาพ

**4.3 ผลการวิเคราะห์การเปรียบเทียบทักษะการฟัง การพูดภาษาอังกฤษก่อนและหลังใช้กระบวนการพัฒนาทักษะการฟัง การพูดภาษาอังกฤษโดยใช้สื่อประสม สำหรับนักเรียนชั้นประถมศึกษาปีที่ 4**

1. ผู้วิจัยได้ทำการทดสอบทักษะการฟังภาษาอังกฤษก่อนเรียน และหลังเรียนโดยใช้กระบวนการพัฒนาทักษะที่สร้างขึ้น ปรากฏผลดังนี้

**ตารางที่ 4.2**

*ผลการเปรียบเทียบทักษะการฟังภาษาอังกฤษโดยใช้กระบวนการพัฒนาทักษะของนักเรียนก่อนเรียนและหลังเรียน*

|  |  |  |  |  |  |
| --- | --- | --- | --- | --- | --- |
| การทดสอบ | N |  | S.D. | t | Sig. (2-tailed) |
| ก่อนเรียน | 20 | 12.05 | 1.82 | 46.69\*\* | .000 |
| หลังเรียน | 20 | 24.45 | 1.43 |

\*\* มีนัยสำคัญทางสถิติที่ระดับ .01

จากตารางที่ 4.2 พบว่า คะแนนเฉลี่ยทักษะการฟังภาษาอังกฤษของนักเรียนก่อนเรียนเท่ากับ 12.05 คะแนน ส่วนเบี่ยงเบนมาตรฐานเท่ากับ 1.82 และคะแนนเฉลี่ยทักษะการฟังภาษาอังกฤษโดยใช้กระบวนการพัฒนาทักษะของนักเรียนหลังเรียนเท่ากับ 24.45 คะแนน ส่วนเบี่ยงเบนมาตรฐานเท่ากับ 1.43 เมื่อเปรียบเทียบทักษะการฟังภาษาอังกฤษของนักเรียนก่อนเรียนและหลังเรียน พบว่า ค่าสถิติ t มีค่า 46.69 และค่า Sig. (2-tailed) มีค่า .000 ซึ่งน้อยกว่าระดับนัยสำคัญทางสถิติ .01 แสดงว่า คะแนนสอบก่อนเรียนและหลังเรียนมีความสัมพันธ์กัน และนักเรียนได้รับการพัฒนาทักษะการฟังภาษาอังกฤษโดยใช้กระบวนการพัฒนาทักษะแล้วมีคะแนนเพิ่มขึ้นอย่างมีนัยสำคัญทางสถิติที่ระดับ .01

2. ผู้วิจัยได้ทำการทดสอบทักษะการพูดภาษาอังกฤษก่อนเรียน และหลังเรียนโดยใช้กระบวนการพัฒนาทักษะที่สร้างขึ้น ปรากฏผลดังนี้

**ตารางที่ 4.3**

*ผลการเปรียบเทียบทักษะการพูดภาษาอังกฤษโดยใช้กระบวนการพัฒนาทักษะของนักเรียนก่อนเรียนและหลังเรียน*

|  |  |  |  |  |  |
| --- | --- | --- | --- | --- | --- |
| การทดสอบ | N |  | S.D. | t | Sig. (2-tailed) |
| ก่อนเรียน | 20 | 7.45 | 1.73 | 39.16\*\* | .000 |
| หลังเรียน | 20 | 21.25 | 1.94 |

\*\*มีนัยสำคัญทางสถิติที่ระดับ .01

จากตารางที่ 4.3 พบว่า คะแนนเฉลี่ยทักษะการพูดภาษาอังกฤษของนักเรียนก่อนเรียนเท่ากับ 7.45 คะแนน ส่วนเบี่ยงเบนมาตรฐานเท่ากับ 1.73 และคะแนนเฉลี่ยทักษะการพูดภาษาอังกฤษโดยใช้กระบวนการพัฒนาทักษะของนักเรียนหลังเรียนเท่ากับ 21.25 คะแนน ส่วนเบี่ยงเบนมาตรฐานเท่ากับ 1.94 เมื่อเปรียบเทียบทักษะการฟังภาษาอังกฤษของนักเรียนก่อนเรียนและหลังเรียน พบว่า ค่าสถิติ t มีค่า 39.16 และค่า Sig. (2-tailed) มีค่า .000 ซึ่งน้อยกว่าระดับนัยสำคัญทางสถิติ .01 แสดงว่า คะแนนสอบก่อนเรียนและหลังเรียนมีความสัมพันธ์กัน และนักเรียนได้รับการพัฒนาทักษะการพูดภาษาอังกฤษโดยใช้กระบวนการพัฒนาทักษะแล้วมีคะแนนเพิ่มขึ้นอย่างมีนัยสำคัญทางสถิติที่ระดับ .01

3. ผู้วิจัยได้ทำการทดสอบทักษะการฟัง การพูดภาษาอังกฤษก่อนเรียน และหลังเรียนโดยใช้กระบวนการพัฒนาทักษะที่สร้างขึ้น ปรากฏผลดังนี้

**ตารางที่ 4**.4

*ผลการเปรียบเทียบทักษะการฟัง การพูดภาษาอังกฤษโดยใช้กระบวนการพัฒนาทักษะของนักเรียนก่อนเรียนและหลังเรียน*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ผลลัพธ์ | ก่อนเรียน | | หลังเรียน | | เปลี่ยนแปลง | | T2 | F | sig |
| ค่าเฉลี่ย | S.D. | ค่าเฉลี่ย | S.D. | ค่าเฉลี่ย | S.D. |
| ทักษะการฟัง | 12.05 | 1.82 | 24.45 | 1.43 | 12.4 | 1.19 | 271.555 | 128.632 | .000 |
| ทักษะการพูด | 7.45 | 1.73 | 21.25 | 1.94 | 13.8 | 1.58 |

\*\*มีนัยสำคัญทางสถิติที่ระดับ .01

จากตารางที่ 4.4 คะแนนเฉลี่ยทักษะการฟัง การพูดของนักเรียนก่อนเรียน เท่ากับ 12.05 คะแนน และ 7.45 คะแนน ตามลำดับ ส่วนเบี่ยงเบนมาตรฐานเท่ากับ 1.82 และ 1.73 ตามลำดับ คะแนนเฉลี่ยทักษะการฟัง การพูดของนักเรียนหลังเรียน เท่ากับ 24.45 คะแนน และ 21.25 คะแนน ตามลำดับ ส่วนเบี่ยงเบนมาตรฐานเท่ากับ 1.43 และ 1.94 ตามลำดับ คะแนนเฉลี่ยทักษะการฟัง การพูดเปลี่ยนแปลงไป 12.4 คะแนน และ 13.8 คะแนน ตามลำดับ ส่วนเบี่ยงเบนมาตรฐานเท่ากับ 1.19 และ 1.58 ตามลำดับ เมื่อเปรียบเทียบผลการพัฒนา พบว่า ผลการพัฒนาทักษะเปลี่ยนแปลงไปอย่างมีนัยสำคัญทางสถิติที่ระดับ .01 หรือ หลังเรียนมีทักษะการฟัง การพูดสูงกว่าก่อนเรียนอย่างมีนัยสำคัญทางสถิติที่ระดับ .01